
Ausgewählte Texte 


8. AUSGEWÄHLTE TEXTE 

Der Abdruck der Texte erfolgt buchstabengetreu; lediglich die Groß* und Klein¬ 
schreibung wird geregelt. Die Abbreviaturen werden aufgelöst. Die Interpunktion 
wird sparsam verwendet; sie soll in erster Linie das Textverständnis erleichtern. Dia¬ 
kritische Zeichen werden bei lautlicher Relevanz übernommen 1 . 

1 Vgl. HübnerS. V-IX. 


8.1 

Das Pestgedicht des Hans Andree (Cod. HI 1,8°, 58 und Cod. III2, S°> 34 
aus Harburg Bl 149*-151 v ) 

(Bl. 149 r ) Item da hebt sich an alß her nach geschrieben stet 
wie man halten sol in dem prechen wann der vmlief 
Ich hab mich wo! vermessen 
Dach ich wil niemer gefellen nit vergessen 
5 Ich wil sy von puchem lernen 

wie man sich vor dem prechen mugen emeren 
Dar vmb hör gesell was ich dir sagen will 
wann also sterben ist ein kurcz zill 
Des ersten halt den rat den ich main 
10 wann er dunck mich sicher nich klain 
Das man in diser sach emschlich sol 
Gott an ruffen (149 v ) das hilff wol 
Das mainen all maister weyß 
die da sind in der schul zw pareis 
15 Dar nach halt dein selber acht 
Es sey spat frue oder nacht 
Meid den lufft von meridian vnd occident 
Enpfach in von septentrion vnd Orient 
Walchalter vnd weirrach pring in die glut 
20 vor posem nebel vnd lufft dw dich hut 

Mitt sebelpawm vnd walchalter mach ein fewr 
In deinez hauß das ist vast gehewr 
Mit ezzich wasch mündt hent vnd antlicz 
Sauff dz ain wenig dz nit vergiß 
25 hunger vnd durst solt dw (3 50 r ) nicht leyden 
Vbrige full solt du vast vermeyden 


Vndawig kost solt dw lassen 
Vbriges trincken solt dw dich massen 
Gepratten fleysch ist pesser dan gesotten 
30 Das sweinen fleysch seye dyr vast verpotten 
Dw solt myschen den starcken wein 
Das sechst tail sol wasser sein 
Dw solt mer schlaffen dan wachen 
hut dich vor dem in der pfannen gepachen 
35 Ist das nicht dein gewanheyt alt 

so fleuch den schlaff pey tag mit gewalt 
Linsen mit ezzich wol gesotten 
Dy sint dir von den maistem nit verpotten (150 v ) 
Mer ich dir rotten wil 
40 hut dich vor minespil 

dw solt auch die patstuben meyden 
In ainem zuber ist pad zw leyden 
Trauren zom vnd vnmut solt dw lassen dy sint gut 
Pyß alczeyt in deinen mut 
45 Zw massen frolich das ist gut 
Zw wil frewd solt dw nit han 
wann das hercz wirt davon zw vast auff gethan 
Noch wil ich dir ratten mer 
Nach der weysen arczet 1er 
50 von hiczigen dingen du dich ker 
Dw solt lassen all manat ain stund 
Meid hiczige ding das ist vast gesunt 
Nym all wochen kugelein 
zwn (1510 minsten siben oder newn 
55 alltag schluk ainß zw morgen 

Das ist gut vnd pringt dich auß sorgen 
Auch driakerß alß ein haselnuß genossen 
Mitt wein ist gar gut vnvertrossen 
Er sterk das hercz vnmassen will 

60 wan er gifft vertreibt gar wol 

Polus armenus ist nüchtern in ezzich gutt 
wann er erfrewt sundelieh das plut 
Iß den an dem andern tag 
also ver sie waß ich sag 
65 wann dw die pullulum genossen hast 
so sol der driakerß sein ain gast 
vnd fliehen ist gar ein sicher ding (15 l v ) 

Doch haltent ettlich das für ring 
Flewch auch der siechen stat 
70 Pett gewant vnd waß er hat 



130 Ausgewählte Texte 

Dw solt auch albeg etwaß beginnen 
zw thun payde mit leib vnd mit synnen 
Dw solt ainig sein in demmez hawß 
fru vnd spott sam in ainer clauß 
75 Das ist ausst der massen gut 

Pist dw dar innen mit frolichem mut 
Das hatt hanns dir maß garding gedieht 
Dar auff sich vil maisterschafft hat gericht 
Nun helff vnß auß aller nott 
80 Der für vnß hatt geliden den tott. 

8.2 

,Der schätz der wisheit' 

(Universitätsbibliothek Salzburg, Cod. MIII, 3 Bl I25 ra ~b) 

(125 ra ) Nim war gar eyn gute lere besser wanne golt vnd topalion vnd edel gesteine 

In dem namen vnsers herren ihesu cristi so vohet an der schätze der wisheyt vn 
der kunst vorborgenlich Albertus Rudolffus Henricus von sahssen Bemhart von 
rostog vnd Heinricus von blubecke alle meister jn der artzennye wonende zu Strasz- 
5 bürg so glich demütige (125 r b) diener der stat Straszburg vor einem yegelichen 
noch vszlegung vil vnd aller artzenien kunst mit kurtzen wortten getruwelich wir 
hant zu sammen gelesen vur den gehen tode vnd erbermeliche plage die danne jgno- 
ten wegelich ist mit dem lufft der pestilencie vnd anhangen vergifft vnde vonbey- 
den siten kunt vnd ee dann das der vorgifftige lfifft zu starck vnd zu vil über hant 
0 nemme. So hant wir disser stat vnd disz landes gemeinen nutze an gesehen vnd dis- 
ser geschieht sin ende vnd auch vnser herren meinster vnd rat dar jnne bedocht sich 
dester basz zu bewarende vnd dar vmb nach der artzenyen des meinsters Galienus 
So gehört eine jglichen menschen libe eigentliche zu sine artzenie wer es auch das 
etlich personen zu vns kement vmb eyn solich sunderliche hulffe so wollent sie ge- 
5 dultiglichen tugentlichen vnder wisen mit gottes hulffe. Es sprichet auch alzo Ga¬ 
lienus so etlicher wil etwas eygentlichen wiszen So musz er in den dingen dar jnne 
dann die meinster entheling sint eyn gut fundament vur sich nemmen auch alle 
doctores yne das gehellent — wer der ist 


8.3 

Der erste anonyme Harburger Pesttraktat 
(Cod. III1, 8° y 58 und Cod. III2, £°, 34 aus Harburg Bl. 133 v -136 v ) 

(133 r ) Secuntur nunc probatissima et experta remedia medicine contra morbum 
sive pestem epideme et igwinariam 


Ausgewählte Texte t ^ i 

In dem sterben ist nicht pesser dan dy stat oder stet zwe fliehen do der sterb ist 
recht sam ainer der das fewr fleucht vnd jm das fewr nit mag nach gefolgen. Also ist 
5 ym auch der den sterben fleucht der nicht nach folgen mag. Vnd ob das wer das 
sich nicht zimet zefliehen oder dy stat zw verwandent so soi sich ain mensch hutten 
wor vbriger (133 v ) kost vnd getranck die da geschaden mugen ader ob sy vergiftig 
weren wann ein erczney ist die hayst driakerß die man nyessen sol vor essen vnd vor 
trincken. Wan die selb erczney die offenbart die sucht wann die ercznei nimpt alß 
10 groß als ein hasel nuß ee er ist von; ob er dar nach kost eß die vergifft wer oder 
süchtig zw hant so mueß ain mensch wider geben so sol ez dz driakerß also nemen 
alß lang pyß er alle posse ding von jm hat wider geben; vnd dar nach nim her dria¬ 
kerß alß wil alß ein gewicht mag gesein genant dragma (134t) oder minder vnd sied 
die mit rautten wurczen vnd lorber vnd die sullen mit guttem wein gesotten sein 
15 vnd rein geseicht werden durch ein tuch vnd mit der selben seichung des weinß vnd 
der wurcz sol man nemen driakerß alß gewonlich ist. Vnd ob ein mensch mt paden 
wolt so nem er in ligens in dem peet des morgens gar fru oder vmb metten zey t vnd 
deck sich warm zw vnd schwicz gar wol vnd wann er wol geschwiczt hatt so laß er 
den schwayß wol abwischen mit einez tuch. Oder wolt ain mensch paden so sol am 
20 (134V) mensch nüchtern in das pad gen vnd anderß nicht nuczen dan drikerß also 
das er schwicz vnd sol nit also hayß paden vnd dar nach laß er den schweyß abwi¬ 
schen mit ainez tuch. Auch sol ain mensch messen pülulaß pestüenciales wan die 
gar ser dem menschen helfen vnd jn halten vor posem. Auch sol er nuczen maister 
niclas pillulaß wan sy nuczlichen sind vnd rainigt poß lust vnd die Vergiftung des 
25 lufezs. Auch sol ain mensch oft niessen driakerß alß oben geschriben stet X tag oder 
mer. Also sol man mercken welche (1350 ader man lassen sol ob der mensch amen 
geprechen hab an welchem tail des leibß also sol er die adem suchen die da gut sind 
zelassen 

Item zw dem ersten mal ab sich ain druß erhebt vntter der vchsen so sol man las- 
30 sen auff dem selben arm do die druß pey stet auff der medi adem. 

Item wechst ein druß an dem halß ader hinder den oren so ist gut zw lassen an 

der haubt adem die da ist zwischen des dawm vnd des zaigerß. 

Item wechst ain druß pey dem gemechten so ist gut zw lassen an der ader 

saphena die ist (135 v ) zwischen dem enckel vnd dem fueß. ? 

35 Item dy weyl der sterb werdt so nim ainst ain oder zwir oder dreistun in er 
wochen wen dw schlaffen gest lorber vnd kranbatper vnd trucken wermut vnd 
pren das in ainer pfannen voller glut versparten venster vnd thur vnd zeuch den 
rauch in dich durch den mund vnd die nasen das ist gar gesunt. 

Item dw solt des morgens nicht lang nuchter sein vnd solt nissen saubre kost vor 
40 allen dingen morgam vnd ezzich dw solt nimer in kain gemain pad gen .vnd pyß 
albeg (1360 frolich vnd wolgemut vnd gedenck an den sterben nicht. Vnd aU mor¬ 
gen ee dw auß deiner kamer gest so iß ain grüne rawtten gesäubert vnd mit saltz ge¬ 
sprengt vnd all morgen ain welsche nuß oder zwo vnd treg albeg am wol geschmachs 
ding in der hant das hab fiier die nasen. 

45 Puluis pestilenciat 

Aloe citrinum tormentilla mirra cocrocus orientaiis. Nota bene. 

Ausgewählte Texte 


133 


Item accipe areatam semen synapis folia sambuci et pone de supra. 

Item accipe saliuam idest salue pleter maluam id est papelen pletter folia sam¬ 
buci idest holler pletter cinciber (136 v ) album et bene puluesizentur et bibe cum 
50 vino X diebus et securus eris. 

Zw der pestilentzt so sy ainen menschen an kumpt 

Nym hoier pletter senif vermut vnd rautten vnd eßich vnd ein wenig kukat; tem- 
pir das durch ein ander vnd pindt jm vber das geswer so wirt es ze nichte. 


8.4 

Der zweite anonyme Harburger Pestfrakat 
(Cod. III1 , 8\ 58 und Cod. III 2, 8°, 34 aus Harburg Bl 141T-14&J 

(141*) Wer ver gifft ist mit plattem oder mit drusen der nem driakerß vnd Senf¬ 
samen vnd holler pletter vnd leg es auf die platter er genist vnd mag er der ding 
nicht gehaben so nem er rautten vnd (14 l v ) ezzich vnd leg es auff die platter so 
wirdt jm nicht. Will der mensch sicher sein das er an dem Siechtum der platter nicht 
5 sterb so nem er saluay schofmelten holler pletter vnd weyssen jinger das das wol ge- 
puluert vnd gestossen sey vnd trinck das mit weissen wein iii tag so ist es dz Siech¬ 
tum an sorg. Hie ist aber zw mercken waß gut sey für den gepresten der paulen oder 
der drusen. 

Item sichst dw das dich der prest der paulen oder der druß an dem halß an der 
10 rechten seytten bestündt so soltu zw stundt lassen (142 r ) dye haubt oder an dem 
rechten arm auff dem dawmen; kanst dw aber ir auf dem dawmen nit winden so 
hayß dir die lassen auff dem arm. 

Item westund er dich an der lincken seytten an dem halß so solt dw auff dem lin- 
cken arm lassen alß vor geschrieben stet von dem rechten arm. 

15 Item westundt er dich aber vntter dem rechtten arm so hayß dir lassen die leber 
oder auff dem arm do dw den presten hast; kanst ir aber nit vinden so haist dir sy 
lassen auf der selben hant zwischen dem minsten vinger vnd (142 v ) dem nächsten 
ober halbt. 

Item westundt er dich vntter dem lincken arm so hayß dir lassen die miltz oder 
20 auff dem selben arm; kanst dw ir aber nicht winden so hays dir sy lassen auff der 
selben hant. 

Item westundt er dich an dem rechten pain oder an dem lincken so hayß dir las¬ 
sen an dem selben pein dar an dich ee bestanden hat vnden pey dem fueß jnwendig 
die frauwen ader; kanst dw ir aber nicht vinden so laß ir die ader auff der grossen 
25 zehen. 

Item westundt er dich von dez hoid drusen gegen der seytten (143 r ) naher zw 
dem diech dan pey der schäm so hayß dir lassen auff der minsten zechen vnd der 
nechsten obert halb. 

Item dw solt das lassen thun von stund alß pald dich der preest an kumpt vnd 
30 solt nicht an sehen dz hymelß oder der planetten lufft vnd iauff vnd weder essen 


noch trincken noch schlaffen dw habst dan vor gelassen. Machst dw aber das las» 
senß nicht gehaben alß pald so dw eß in vj stunden mach mastu aber sein in vj stun¬ 
den nit gehaben so dw es in Xii stunden vnd pyst die weyl vngessen vnd (143 v ) vn- 
trucken vnd auch vngeschlaffen pys dw das lassen gethan habst; verzauchst dw aber 
35 das lassen nach Xii stunden so pist dw sicher dz das dir das lassen nit schadett dw 
pist aber nit sicher dz das dir dz prechen ab mug gehelfen vnd nutz pringt sam ab 
es dir dz prechen ab mug gehelffen alß dw es getan hettest zw rechter zeyt wann der 
prech bestettigt sich nach so wil zeytten vnd das pluet zw dick wirt vnd kan auß 
den adem nicht komen. 

40 Item dw solt dir albeg an der seytten laß alß vor geschriben stat (144*) dar an 
dich der prech westanden hat. 

Item an welcher stat dw den prechen hast do solt dw kopff auff seczen des er¬ 
sten vngeschrefft vnd dar nach geschrefft vnd das solt dw thun zw stundt nach dem 
lassen; wer aber dye kopff auff dem prechen nit leyden mocht der secz sy neben 
45 dar vmb vnd dar vntter; werden sy die aber an dem halß so solt dw auff den schul¬ 
tern kopff seczen. 

Item die nach geschriben pfleg machstu ainem kin auch thun also das des dria- 
kerß nicht alß vil sot sein den dw ym zw messen geyst alß einez (144*) alten; aber 
dw solt im driakerß geben zw niessen vnd die pfleg thun in aller maß alß her nach 
50 geschrieben stat. 

Item alß pald dw dir gelassen hast so solt dw zw stund ain driakerß nemen alß 
schwer alß ain quinten vnd jm zertreiben in ainem rosen wasser vnd solt in auß 
trincken vnd solt dar nach vngeessen vnd vngedrucken sein iiii stund oder mer vnd 
hut dich das icht schlaffest vnd so dw ye lenger vngeschlaffen magst sein so es dir 
55 ye pesser wer. 

Item dw solt dar nach (145*) den driakerß niessen ij morgen vnd yeden morgen 
alß groß alß ein quinten swer vnd solt dan dar nach sehen ob dw swiczen mag siest; 
wann der den geprechen hat so er yemer swiczt so es ym gepesser ist. 

Item alß pald dw den driakerß nemst zw dem ersten mal so soltu ain driakerß 
60 nemen vnd solt die paulen vmb streichen ainß vingerß prait vor der paulen das dw ir 
nicht vn rest vnd solt das altag zwir oder iij stund tun. 

Item dar nach nym zw stund ain driakerß (145*) vnd zertreib jn mit ainez rosen 
wasser vnd necz ain tuchlein dar ein das einer hant preit sey vnd leg das auft die 
lincke seytten vnder halb des tuttes ober das hercz vnd alß dick es trocken wirt so 
65 solt dw es wider neczen in dem driakerß vnd rosen wasser vnd laß alß zw m ar o 
ligen die weil dir wee ist wann es weschiuremet das hercz das die vorgiftig mateiy 

nicht dar zw komen mag. U1 . 

Item dw solt das nach geschriben pflaster nemen vnd solt das auff em tuchlem 
(146*) streichen vnd solt das auff die paulen legen; wann es drucken wirt so streich 
70 es anderß wart auff laß es auch tag vnd nacht dar auff ligen wann es dorret die ver- 
gifftigen materi vnd wehelt sy das sy nicht hindersich gat vnd solt es altag zwir 

oder iii stund auff streichen frisch. 

Item das ist das pflaster das vindt man in der appotecken. 



Recipe potantiUas igitur iii boli drachme ii radicorum sameactis drachme igltur 
75 radicem drachme moreon igitur sed se santum perficiantur cum conismilion et 
pauca tarn et aliquantulum de re sua pini et fac vngentum non nimis molle. 

8.5 

Der dritte anonyme Harburger Pesttraktat 
(Cod. III 1, 858 und Cod . III2, 8 °, 34 aus Harburg Bi 152^-15 7v) 

(152 r ) Ein tröstliche versehung zw der czeyt der pestilentz die zw verhindern oder 
zw vertreyben an schedlikeyt dz todes jn einer kurcze auß geschriben hoch gelerter 
erczten außgezogen 

Vom vrsprung der pestilentz das erst capitel 
5 Pestilentz entspringt von oben vnd von vntten. Von oben in zweyerley weyß 
zwm ersten von gottes ordenung oder Schickung. Etwan von straff wegen der sund 
alß in dem andern puch der kunig am xxiiij capitel von der sund wegen deß kunig 
dauidß vnd seinß volkeß schickt (152 v ) got ein pestilentz inß volck daß da storben 
in dreyen tagen LXX taussent menschen. Otwan auß not oder liebe das got da mit 
10 (das got) seynnen hymel erfülle. Auch das dy protrappen dy auff der gassen vmb 
lauffen gemindert werden. Auch daß gott den zehent vom dem menschen neme dar 
vmb sy zw zehen jaren gewonlichen kumpt vnd in sulcher aufschickung gottes ist 
dy pestz erczney bereydt sein vn zwfluht zehaben zw gott vnd zw seinnen heylgen 
mit peycht pesserung (153 r ) vnd gepet; da pey nit veracht dy erczney wen sy got 
15 auch da wider geschaffen hat alß der weyß spricht. Zwm anderen entspringt sy von 
oben auß anschawung oder ein flissung der planetten dadurch an eczlichen entten 
mer vnd mer kumpt vergiftigung dz bysts dz dy menschen leben mfissen vnd nach 
der czeyt sy da von vergiftet werden vnd kummen zw schedlicher feuchtigkeyt oder 
ander mater geschieht zw der pestilentz. Vn also entspringt sy dan von (153 v ) vn- 
20 ten nach dem der mensch mer complexionirt ist sulche ein flueß zw emphahen; 
auch nach dem vnd er mer schedliche ding ist dy dar zw vrsach geben. Da von 
kumpt es das etwan dy pestilentz in eyner gegent ist in der anderen nit, ein hauß 
auß reumt das ander fuerget sy vnd einß von dem anderen an kumpt. Item einß get 
ab vnd zw braucht kein erczney vnd geschieht jm nit. Das ander wil sie flihen vnd 
25 braucht erczney vnd kan ir doch nit enttrinnen wy wol flihen vilen nucz mag sey 
wer kann. Et cetera (154 r ) 

Von vntter scheyd der pestilentz vnd vom aderlassen da wider das ij capitel 

Zewissen das drey teyl im menschen sein dar innen dy lebendig krafft iren mey- 
sten behelff hatt. Das hercz him vnd lebem vnd pey welchem teyl das pluet mer 
30 vergifft wirt zeyget an dy entspringung der pestilentz; wen derhaubit halben ent¬ 
springt sy gewonlich am halß vnd denne ist zelassen dy haubt ader auff dez daum; 
dz herczen halben entspringt sy vntter den vchsen oder am arm vnd den ist zw las¬ 
sen auff dem selbigen arm oder auff der hant pey (154 v ) dem klein fingerlein; der 
leber halben entspringt sy pey dem gemecht vnd den ist zwlassen auff dem fueß 

35 vnd die leß sul alwech geschehen auf der seytten da sy entspringt wen da ist das blut 
am meysten vergift vnd sull dy leß geschehen von stund an vntterhalb xii stunden 
wenn dar nach wer es verseumpt. Auch sul der mensch vor der leß nit schlaffen des 
geleichen dar nach sul er sich des slafs weren alß lang er kan angeuerlich. 

Von den Zeichen der ankummenden pestilentz das iij capitel 
40 Wenn der mensch vergift ist zw der pestilentz so ist er vnlustig (155 r ) zw essen 
vnd hat ein grawen; zwm anderen ist er ser slefrig vnd turmisch; das dritt so hat er 
hicz vnd frost mit ain ander streyttend; das firt so thut jm das haubt wee, das funfft 
so schewst sy auff etwan snel vnd gantz sich plich etwan tiff vntter der hewt vnd 
wye das geschieht so sulst dw nit verzagen wenn sy sterben nit all dy es an kumpt 
45 svnder wer dich alß lang dw magst vnd helff was gehelffen mag. 

Von der erczney wider dy pestilentz so sy an kummen ist das firt capitel 

Wen sy dich ankumpt so sulst dw (155 v ) weder essen trincken nach slaffen be- 
sunder dw sulst dir lassen wy den begriffen ist. Vnd wen dw gelassen hast so seezt 
koppff von stund an auff oder neben her vmb am ersten vngeschrepft dar nach ge- 
50 schrepft; hast dw dy an dem halß oder vnter den achsen so seezt sy vntter dy sc u 
tem. Item dar nach so nym driackerß j quin tat vnd zertrub in mit rosen wasser vnd 
trinckß auß vnd halt dich dar nach vngeslaffen vngessen vngetruncken auff im 
stund vnd ye lenger ye pesser vnd vleyß dich zeswiczen. Item laß dich nit gancz dar 
auff sunder bericht dich nit minderst mit den (156 r ) hochwirdigen sacramenten vnd 
55 schick dich zw got; dar nach so is czwen morgen zw iglichez mal j quintat dnackers 
zertriben in ein rosen wasser wy oben. Et cetera. 

Nym auch driackerß vnd streich neben vmb dy pestilentz nit dar auff; dar nach 
nym ein driualtigs leynes tuchle eyner hant preyt vnd nym driackerß den zertreib 
damit in rosen wasser vnd necz das tuchle da mit vnd leg es also naß auff dy lincken 
60 seytten zw dem herczen vnd thu das offt wenn es beschützt das hercz ( ) vor 

dem gifft. Dw magst trincken gersten wasser oder gering pir nit wein essen geringe 
speyß hfinerprule haberpreyle sawer gemacht pyß es pesser wirt. Wiltdw das sy pald 
außswere so nym rohe eyrtotter dy salcz wol vnd mach dar auß ein pflaster vn eg 
es vber. Item wer es sach das dw nit machst ein lasser haben vnd thun wy oben so 
65 nym ein czwifel thu dar ein driackerß vnd gestossen rautten vnd prat sy jn eim 
heyssen aschen vnß yß sj hyin ein vnd thu das alß offt (1570 direyne auff scherst 
vnd halt dich warm czw swiczen ab dw mag so muß sy auß sweren amen. 

Zw vertemmen das sy nit ankum das funfft capitel 

Zewissen alß dy vrsach zw der pestilentz mit der czeyt geschieht alß <la is vnor- 
70 denlich leben ain meysten vU roher flucht essen apfel vnd pim posem lufft in sich 
zyhen dar vor sich der mensch nit wol weyß alweg zw verhütten; also auch mit der 
czeyt kan der mensch sulche vngeschicklicheyt vertreiben also so er o t ym jar is 
saluey rautten welsch nuß des (157V) morgens nüchtern mit salcz essig vnd rocken- 
prott. Vnd zw der czeyt der pestilentz als auicenna spricht wer in er woc sn <jn 
75 mal oder czwey dnackers ist in ein essig zertriben den kumpt sy nit an wenn n 
kers sterckt das hercz vnd beschirmet es vor gifft. Item ein ighc er ausva er o er 
haußgesind zw sulcher czeyt solt haben driackers da mit eins dem anderen helfen 
mocht wy oben gescriben ist. Wo es aber alles nit helfen wolt so helf vnß got z 
ewigen leben finit. 

8.6 

Der vierte anonyme Harburger Pesttraktat 
(Cod. III1, 8°, 58 und Cod. III2, 8°, 34 aus Harburg Bl 192?-193*) 

(192 r ) Vermerck ein gutte bewertte erczney für den todt oder für die pestilencz 
zw der zeyt so sie regieret vber alle erczney yn der weit 

zw dem ersten sendet den potts ewrß andechtigens gepets jn die apenteken der 
heyligen dryvaltigkeyt vnd pittent den apentecker den heyligen geyst das er euch 
5 sende ein lot demuttigkeyt ij lott senfftmutigkeyt iij lot bescheydenheyt iiij lot 
gedult v lott des czuckerß gütlicher lieb (192 v ) vnd stossent das alles vnter einan¬ 
der yn dem morßerlin ynnigen betrachtung des vnschuldigen plutz vergiessung vnd 
Sterbens vnsers lieben herren ihesus cristus das er durch vnsert willen an dem creucz 
gelitten hatt vnd giessent dar ein ein maß lebendigeß wassers vnterteniger gehorsam- 
10 keyt vnd nement dar zw willige armut vnd lauttere keuscheyt vnd trinket dar ab 
den wein menschlicher kranckheyt vnd bekentnuß unvolkumenhey t. 

Dz thut funff tag. Der erst tag ist (193t) bekantnuß eygner sundt. Der ander 
wäre rew vber die verlorne zeyt ewerß lebens der sunden. Der dritte tag ein lauttere 
gancze peycht. Der vierde tag ein wäre volkummene pueß. Der fiinfft tag ein ge- 
15 wiczen stracken willen vnd fursacz: 

Nymer kein todt sundt zw thun wissentlich vnd dan so vahen an die erczney zw 
wurcken gencziich zw machen ein lebendige wäre gesuntheyt. Die erczney ist also 
von got bewert vber alle erczney yn der weit auß welcher der mensch er (193 v ) 
langt wäre gesuntheyt sele vnd leibß das er nymmer stirbt dz ewigen todß sunder er 
20 wirt leben dz ewigen lebens hy in der gnade vnd dort in ewiger seligkeyt die verliehe 
vnß allen got der vatter vnd der sun vnd derheylig geyst amen. 


tem vnd hfinr smalcz vnd solt daz mit ein ander sieden vnd solt ez lassen zergen vnd 
wann es gesotten ist so tfl es herabe vnd treiff daryn rosen oley vnd tfi es danne vff 
einen rosen hfit vnd brenn sie alz wie du wasser brennest vnd lege es ym dar vff daz 
10 hilffetgare sere. 

Ein anders davor du solt nemmen wegebreyten waszer nachtscheden wasser 
distel wasser huszwortz wasser gebißmen wasser bladloss wasser seebletter wasser 
vnd menge die zu samen vnd necz ein tuch da jnn vnd slahe ym daz vmb ein bey 
oder wo ess ist daz leget vm die schusse vnd zuhet ym die böse hitze hervss. 


8.7.2 

Universitätsbibliothek Salzburg Cod. MIII, 3 Bi 206™ 

Vur den hund bisz oder der natem oder vur das heylige fuer 

Zu dem ersten so lege gestoszen nepta vff der natem bisz oder stosz poleyen 

safft vnd lege es dar uff. 

item gestoszen myntz mit saltz leg vff den hund bisz. 

5 Item vur daz heilige fuer so lege gestoszen nachtschetten krut dar vff. 

Item stosz poley in essich ringe es dorch eyn duch lege es vff den natem bisz. 

Item genialen velt kumyn mit honige ist gut vur daz wild fuer der es mit salbet 
vnd dm ff leget oder sude jnsem krut mit wine vnd stosz sie vnd lege sie über ge¬ 
schwollen natem biszen die wunde dut sich uff vnd thu danne honig zu der jnsere 
10 vnd thu das in die wunde wider des tobendigen hundes bisz nym batenmgen vnd 
wegerich vnd stosze die zwey vnd lege es dar über oder nym ii dz gewicht agramo- 
nien samen vnd trincke es in zwey kopfellin wines das weichet daz eyter von der 
natem bisz. 


8.7 

Die Salzburger Texte zum Antoniusfeuer 


8.7.1 

Universitätsbibliothek Salzburg Cod. MIII y 3 Bl. 107 vb 

Nu wollen wir sagen von der kranckheit die da heysset in dem vngelerten munde 
daz wildefure vnd Rasis der nennet es ptysis vnd die selbe stat sicht man vol blät¬ 
tern grosz vnd dein vnd die sint vol wassers Da von wil ich dich leren wie du ym 
helffen solt. Nym latirgyri ein vncze blywysz zwo vncze vnd vyel spene von silbel 
vnd auch (vnd auch) antymonium ygeliches j vncze. Die soltu also zertryben vff 
einem rybstein oder morselstein mit starckem essich vnd nym smalcz von einer na- 


8.7.3 

Universitätsbibliothek Salzburg Cod. MIII, 3 Bl 241 ra 


Aber ein gut ifischunge die da gut ist vur sant Anthonien fuer 
So nymm j gutten loffel vol honiges vnd j echt masze esziges vnd j rucken bro- 
sem so die grober ist so die beszer ist vnd tu es vnder einander In einer pfannen vnd 
sude daz recht wol als were es musz oder ein bry vnd so daz gesudet so lasz es en 
5 in der pfannen vnd dar nach wanne es gekulet so strich es durch ein tuch vnd lege 
es uff den schaden vnd mach iiii oder v iScher in daz tuch daz die hitze möge her 
vsz gen vnd wanne daz dorre wirt so strich anders dar vff als lange bisz az es ge 
leschet werde vnd daz ist bewert über einen yegelichen schaden der entzunt ist. 

8.7.4 

Universitätsbibliothek Salzburg Cod. MIII, 3 Bl 24 F^ 

Ein ander artzendye vor sant anthonien plage 

So nym die komer die an dem nachtscheden wahssen vnd frauwen milch die 
einen knaben seuget vnd oster dauff vnd pfingst dauff vnd sliff von eym stein vnder 
daz vnd netze ein tuch vnd lege es über den schaden so daz tuch trucken wirt so 
5 netze es wider vnd tu daz dicke so leschet es. 

8.7.5 

Universitätsbibliothek Salzburg Cod. M Ul, 3 Bl 319™ 

Vor daz wilde fure 

So nym milch die warme sy vnd mache die zu einem tSppflin vnd bint daz alzo 
warme dar vber helffe daz nit so nymm bintzen Wegerich wortze vnd krut vnd stosz 
den vnd mache ein pflaster dar usz vnd legs vber den schaden daz ist bewert worden 
5 vnd hilffet. 

8.8 

Die Farfenser Texte zum Antoniusfeuer 


Nim rindrem vnslit vnd weis pech vnd wagen smer gleich vil vnd seut daz also 
vnd rure es wol vnder enander domoch nym weis galmey vnd missing stawb mische 
die ij wol czu samen domoch sewt es yn der salben vnd rure ez wol vnder enander. 

5 Die salbe leschet daz wilde fewer an allem leibe vnd warte newer ader nwr daz es 
nicht yn daz marck chomen sey daz wer soriglich czu heilen man muste vil leichte 
daz glied ab segen ader sneiden hinder dem wilden fewer probatum est. 

ffur daz wilde fewer eyn anders 

Nym rohe eier vnd stoz sy in wein ader yn essig vnde streich es über di bewle 
10 ader geswer. Item ader nym churbis rinden vnd puluer sie wiltu daz es weich werde 
so binde ez dorauf vnd menge ez mit smere ader mit weisz schiltfarbe Item ader 
lege gestosen rosen ... 


8.8.3 

Biblioteca Vittorio Emanuele Rom Cod. 200 Bl 108 v 
Vor daz heilige fewer ader fewer sante antonio 

Nym mawer pheffer daz craut vnd gacheil iecliches vil gewegen vnd stoz sie mit 
enander gar dein vnd temper daz mit geismilch vnd werme daz bey dem fewer gar 
wol vnd loz ez denn chule werden vnd streich daz auf ein plaster vnd lege es auf che 
5 wunde jn einer stunde czu vier mol ader czu funfmol dez selben plasters vn e 
wege ein frisches so verleschet sich daz fewer sant antonio probatum. 


8 . 8.1 


Biblioteca Vittorio Emanuele Rom Cod. 200 Bl 17 1 ’ 


5 


Vor daz fewer sancte antonio dz ist dz himelische fewer 

Dorczu nym daz weise von ii eiem vnd frawen milch ader geismilch ader frawen 
milch ist besser vnd haus wurcz saft vnd rosen waser iclichs ein gleselin vol von 
einem truncke vnd musche di drey ding alle czu samen vnd temper sie mit gutem 
weiczen mele dz gut sey vnd tuncke ader necze ein leinen tuchel in dem vor geschri- 
ben dinge das es ein wenig breiter sey denn die wunde vnd lege allewege ein anders 
auf geneczet in den vor geschriben dinge czwir ader czu drey moln yn einer stunden 
vnd so daz fewer verloschen ist so necze daz glid mit rosen waszer oley von mirtel- 
om von lorber oley vnd czu samen gemuschet. 


8.8.2 

Biblioteca Vittorio Emanuele Rom Cod. 200 Bl. 108 r 
Vor daz wilde fewer 


Vor daz fewer sant antonio ein anders . . 

Nym die crume ader brosem aus gersten brot vnde honig vnd mac e ein p as er 
do von als breit also die wunde ist vnd leges über die wunde So leschet es daz fewer 
10 sancti antonio wo es an dem menschen ist Item vnd vmbkreis es von ersten mit em 
finger ader wo mit du wilt so mag ez nit furbas chome probatum. 


8.8.4 

Biblioteca Vittorio Emanuele Rom Cod. 200 Bl 182 r 


Vor daz fewer sancto antonio , „ r , . 

So ez den menschen brennet vnd wunden hot der neme mawer p e er z cru 
vnd gacheil daz ist schofgarbe einez alz vil alz dez andern vnd stoz sie mit enander 
gar dein vnd temper daz mit gaismilch vnd werme daz bey dem ewer gar wo vn e 
los es denn chuele werden vnd streich denn daz auf j plaster .vnd lege es yn einer 
stunden czu iüj ader fünf mol auff die wunden vnd alle wege eyn new plaster dez 
selben dinges so verlischet daz fewer sancto antonio et probatum est. 

8.8.5 

Biblioteca Vittorio Emanuele Rom Cod. 200 BL 182 v 
Vor daz fewer sanct antonio czu toten 

Dorczu nym essig vnd krume ader brosem von gerstem brote vnd honig vnd ma¬ 
che ein plaster do von also breit alz die wunden ist vnd legez über die wunde so la¬ 
schet ez daz fewer wo ez an dem menschen vnd vmbkreis ez von ersten so mag ez 
5 nit furbas komen. 


8.8.6 

Biblioteca Vittorio Emanuele Rom Cod. 200 Bl 203 v 
Den das fewer sanct antonio brennet 

Dorczu nym der tauffe di man czu ostem vnd der tauffe die man weiet czu 
sphingest tauffe vnde saft von nacht schaten craut vnd frawen milch die ein chna- 
ben seuget vnd nym der vir dinger eines ieclichen als vil alz dich denne duncket et 
5 probatum est. 


8.9 

Der zweite Harburger Syphilistraktat 
(Cod. III1, 8°, 58 und Cod. III 2, 8°, 34 aus Harburg Bl 186T-19(F) 


(186r) Ein recept wider dy male franczosen 

1. Item so den menschen dy krancheyt an kumpt so sol dem mensch yn ain war¬ 
me Stuben ein gen vnd sich warm dar jnnen halden vnd kaynen lufft zw ym las¬ 
sen wan der lufft ym vast schedlichen ist. 

2. Item so dy krancheyt wol auß geschlagen ist an dem menschen so nem der 
mensch suc de (186 v ) fumo terrae das ist erdt rauch safft alß vil ein zehen tail 
ayner maß vnd zwierent alß vil keswasser oder schotten von geyßmilch wo man 
die gehaben mage oder ein andern schotten vnd thue das vnder ein ander vnd 
magß warm in eynem warmen wasser vnd trinck es nuchttemn auß auff das 
wermist vnd vast dar auff bey iij stunden vnd thu das bey acht tagen alle tag. 

3. Item dar nach neme er ein geringe purgation so die gearbait hatt rue er dar auff 
(187r) bey üj tagen da mit er wider er starck. 

4. Item dar nach laß er ym ein wannen jn dy Stuben seczen vnd dy mit pogen 
hocze machen vnd mit decken wol ver machen also das keyn dampff dar auß 
muge gen. 


5. Item dar nach nym kramerperholcz spewm holcz rotten payfusz vnd rodt nes- 
selwurcz vnd sewdt die alle yn eynez kessel vnd laß wider kalt werden vnd we- 
gewß dye hayssen fynder stayn da mit so dw yn dem pad pist. 

Das getranck vor dem bade (187 v ) 

6. Item nym ein ayer schalen vol weinß nym ein ayerschalen vol rautten wasser 
nym ein lott tyriack nym ein halbß kronawell dar vnder geschahen nym einer 
arbeß groß gutten saffran vnd thun daß alles vnder ein ander vnd trinck das auß 
vor dem pade alle tag ein mall angewerde vnd thun das alß lang du pads. 

7. Item so der mensch das getranck genumen hat sol er dar nach auffein viertail 
stundt in das pad gen vnd dar ynnen siezen vnd nicht auff sich gissen (1880 
sunder all ein swiczenn auch sich nit reyben oder kraczen vnd sol paden auff ij 
stunde on geuerde, 

8. Item so der menssch nit so lang mag paden so pad er so lang alß er es erleyden 
ma g. 

9. Item so er aber das pad nit leyden mag vnd ym das haubt schwindelen wolt so 
leg er sich an ein pett jn der stuben vnd laß kayn lufft zw ym vnd halt sich 
warm so wurckt es nicht dester minder. 

10. Item so yn aber dursten wurd nach dem pad so mag er well eynen schotten 
trincken will er aber (188 v ) wein trincken soll er den mischen. 

11. Item so er jn dem pad ist vnd schwiczenn wil so soll er das nachgeschoben ge- 
tranckt nemen nit aber in sich zw trincken besunder allein jn dem halß auff vnd 
ab zw gurgaliziren vnd wider auß spirczen da mit jm die kranckhait nit jn den 
mundt vnd halß kum. 

12. Item nym lindenplut wasser nym rosenhonig wasser nym prayt wegwart was¬ 
ser nym geprantten wein alles geleich. 

13. Item das getranckt magst dw nemen (1890 m ^ em v ^ e ^ rvve 

vnd spatt auch der mensch der dem wartten ist da mit yn die kranckheyt nit 

anchum. 

14. Item so der mensch acht tag gepat hat alle tag bey ij stunden vnd dy wunden so 
faul fressig werren das sy nit allein von dem pad wolten zw haylen so nym 2 
lott mastix j lott sprongrun j loffel voll pawm oll j lott alt schmer j welsche nuß 
groß Schwefel vnd mach dar auß ein salben vnd kein quecksilber dar vnder vnd 
mit (189V) eynem subtilem pensel bestreiche dy wunden da mit so hailen sy zw 
an allen schaden. 

15. Item so es aber pesser wirdt vmb den menschen sol er doch alß pald nit den 
lufft zw jm lassen besunder alle tag ein wenig do mit er sein gewan. 

16. Item der mensch sol dawige speyß essen vnd alle sein speyß sollen mit essig vnd 
saffran ge macht werden vnd ferg. 

17. Item vor den speysen sol sich der mensch hutten vor schweinern fleisch (1900 
vor durem fleysch vor milch vor arbayssen vor ein gesalczem kraut vor allem 
rohes obß vor wasser. 

8.10 

Die Salzburger Fassung des Eichenmisteltraktats 
(Universitätsbibliothek Salzburg Cod MIII, 3 Bl. 324 ra ~b; 
hrsg. von Högemann S. 87f) 

(324 ra ) Petriis von Kriechen jst ein hoher wiser mein- 
ster der heyligen geschriefft 1 ,vndmeinsterYpocraseinheydeni- 
scher meinster, die sahen in jren heydenischen 2 buchem die tügent von eychen 
mistel vnd die grosten meinsterschafft, die ye wart von ym. Die erste tugende: Wer 
5 die rinde von eychen mistel nymmet vnd die pulffert vnd das pulffer müschet mit 
gebrantem win, daz vertrybet den tegelichen ritten vnd den andern vnd den dritten. 
Es vertrybet auch die geiesücht vnd den swindel in dem heübt; es vertribet auch den 
siechtagen ethitam [!], da von die lüte swindent vnd dorrent; es ist auch gut vür daz 
gesucht, daz den luden in den glidem läuffet etcetera. 

10 Ich Constantinüs, ein keyser von Constantinopel, schriben vnd thün kunt allen 
menschen von der groszen krafft vnd lügende des eychen misteis vnd spriche: ,Wel¬ 
che fraüwe yn bij ir dreit vnd yn nützet jn der zijt, so sie eins kindes genesen sol, so 
ge nieset sie des kindes on allen schaden, vnd gewint das kint die vallend sücht nym- 
mer. 

15 Der künig Dauid, der da hütte des viehes sins vatter vnde ym gehorsam was: da 
sach er eyn fraüwen name stortzen in der vallende Süchte. Da bat er den schopffer 
aller creatüren, das er ym kunt dete waz güt dar vur were. Do sprach ein engel zü 
yme; ,Wer den eichen mistel hette in der rechten hant an einem vinger, alzo daz der 
eichen mistel die hüt blosz rurte: den menschen beruret die vallend sücht nymmer 
20 (324 f h) me.‘ 

Man vindet auch geschriben von Adriano dem kunige: ,Wer do vorchtet, daz er 
da vszsetzig werde oder daz es an yme vszbrechen wolle, der sol eychen mistel 
eszen, so ist er sin sicher. Vnd wem das blat in der kelen wehsset, der sol der blet- 
ter nüchtern eszen, so genieset er; hat er aber der bletter nit, so sol er der rinden 
25 eszen. Dem die leber fülen wil, der sol die mistel stoszen vnd sol sie miischen mit 
win vnd solle das nieszen nüchtern, so wirt er gesunt. Wer das blüt hat, der sol die 
mistel sieden mit win vnd sol nemmen den tottem eins hertten eyes vnd sol den zer- 
tryben in dem win vnd sol den win trincken, so wirt er gesünt. Wer die worme in 
dem libe hat, dem sol man die bletter geben von dem mistel oder der rinden zü 
30 eszen, so sterbent die worme zü stünt etcetera. Wer aüch den sotten hat oder das 
stechen vmb daz hertz, der sol drincken von der mistel, so genieset er. Welch 
mensch vnder sinen sieben jaren ist: iszet er der mistel: den berürt die vallennd 
sücht nummer. In welchem hüse der eichen mistel ist: in dem hüse mag der tünre 
oder der blicke [!] keinen schaden gethün, etcetera. 

1 darüber von gleichzeitiger Hand am oberen Blattrand „von eichen mistein“ 

2 „heydenischen“] vom Rubrikator rot durchgestrichen 

8.11 

Die Göttinger Fassung des Eichenmisteltraktats 

(Niedersächsische Staats- und Universitätsbibliothek Cod. jurid. 391 Bl. 167 v , 
hrsg. von Högemann S. 89f.) 

(167v) Hie lert maister Yppocrasdie tugentvon dem 
ai c h e n m i s t e 11, e t ce t e r a : 

Die erst tugent: Wer die rinden von dem aichen mistel puluerr vnd die nuczt mit 
gebrantem wein, der uertreibt den teglichen riten vnd all gemayn riten, die do hiess- 
5 zen tertianas vnd quartanas etcetera. Er uertreibt auch die gelsucht [.] vn en 
swindel jn dem haubt. Er uertreibt auch den sichtum, den man nennet ethicam, das 
ist die swintsucht, davon die lewt swinden vnd dorren, vnd ist auch gut ur as ge 
sicht [!], das da get jn den gliedrenn: vnd vast darnach drey stund! 

Item welche fraw eins kindes genesen schol: so die aichen mistel pey ir tregt, so 
10 gepert sie an allen schaden vnd das kint gewynnt nymmer die vallent sucht. 

Item da kinig Dauid huttet des vihes seins vaters, da sähe er ein weip fallen der 
sucht. Da pate er den schoppffer aller creatur, das er jm zuviessen tett was dafür gut 
wer. Da sprach der engel gots: ,Wer den aichen mistel jn der rechten hant trait jn 
einem vingerlein, also das der mistel plosze hant [!] ruer, den peruert nymmer die 

15 vallent sucht/ . . 

Man schreibt auch von Adriano, dem konig, der wart ausszeczig; er nuczt le 
mistel vnd wart gesunt. Auch wem das plat wechst jn der kele. nuczt er j p etter 
ader die rinder [!], er wirt gesünt. Wer das blut hat, der sied die platter jn wem vnd 
neme den toter von einem herten ay vnd zu treib den mit einemra wem vnd tnnck 
20 das also warem: es wirt gesunt. Wem die lebemn wil faulen, der so miste zus ozzen 
vnd misch den mit wein vnd trinck das nüchteren: er wirt gesunt. tem wer le wu 
rem hab, der esz die bletter ader die rinden, so sterben sie; ader puluer das vn 
nücze das nüchterenn jn wein. Item wer den stachen hat, der trinck von em mis e . 
der wirt gesünt. Item welcher mensch den nuczt, den berurt die fallen! sucht nymer- 
25 mer, auszgenomen es musz vnter sieben jaren alt sein. 

Der mistel von den pirbawmen etcetera 

Item den mistel gepuluert vnd gemischt mit salcz: wirt gesunt. Item wer die ruer 

hat, der nücz jne: es hilfft jne. _,. , , 

Item aichen mistel mit gold genuczt hilfft für den aussaczt [.], e ce era. 


1 „er“] über der Zeile nachgetragen Hs. 

8.12 

Die Farfensische Fassung des Eichenmisteltraktats 
(Biblioteca Vittorio EmanueleRom Cod 200Bl 59 r ~ v ;hrsg. vonHögemannS. 104f.) 

(59 r ) Der meister Ipocras leset wissen jn seinen bu- 
ehern die tugent vnd craft von dem eichmystel; vnd 
s i n t g r o s. 

Die erste tugent ist von dem eichmistel: Wer die rinde von dem eichmistel pul- 
5 uert vnd nuczet mit gebrantem weine: vertreibt den tegelichen ritten vnd auch den 
driten: alle fieber, sie sint tegelich ader viertegelich ader driteglich. Sie vertreibt 
auch die gelsucht vnd den swindel in dem heupte. Sie vertreibet auch den Siechtum, 
den man nennet in [!] die swindesucht, von dem 1 di leuteswinden vnd dürren, vnd ist 
auch gut für die gesuchte, die do gen in den gliedern vnd fallet dornach dri 2 [!] om. 
Welche frawe daz mistelholcz bey ir treit, so sie eines chindes genesen sal: dez 
10 geniset sie ane allen schaden. Vnd daz chint gewinnet nymer die fallende sucht. 

Der chunig Dauid, do her 3 hüte dez viehes seines vaters, do sach er eyn weib 
fallen der fallenden sucht. Do bat er den schepher aller creature, daz er ym czu 
wissen tete waz do für gut were. Do sprach der engel: ,Wer die eichmistel bey ym 
treit yn der (59 v ) hant yn einem vingerlein, also daz der eichmistel blos ruret an den 
15 finger, den beruret nymer die fallende sucht'. 

Man schreibet von Andriano, dem chunige, der wart ausseczig; her nuezte den 
mistel vnd wart gesunt. Dem auch daz blat wechset yn der chele: nuczet er die bie¬ 
te r mit weine vnd neme 4 den toter von einem gebroten eie 5 vnd czu reibe daz mit 
weine vnd trinck daz: her wirt gesunt. Der wurme hot, der esse die rinden ader di 
20 bleter 6 , so sterbe die wurme 7 ; ader puluer daz vnd nucze daz nüchtern yn wein: her 
wirt gesunt. Der den sot hot ader den Stichen, der trincke von dem mistel: er wirt 
gesunt. Welch mensche den eichmistel nuczet: vnder siben jam beruret in die fal¬ 
lende sucht nymmer 8 . 

Dv 9 salt wissen daz die eichmistel von den bierbewmen auch besundem craft 
25 habin für die fallende sucht. Welch viech am dem schelme stirfoet ader daz yn wendig 
faulet yn dem leibe, dem gib die bleter von dem mistel gepuluert vnd gemischet mit 
salcze, so wirt es wider gesunt. Der die rure hot, also daz daz blut durch in geet, der 
neme die rinden vom dem mistel vnd esse sy: ym wirt sein bus. Vor die hamwinde 
nym die chem von dem 10 mistel vnd trincke do von, so verget sie dir. 

30 Constantinus spricht: ,Wer sich furcht vor dem aussacze ader dem der aussacz 
aus bricht, der sal eichmistel nuczen mit gemalnem golde, daz weret auch den aus¬ 
sacz vnd vertreibt in vurwore, etcetera*. 

1 „dem“] „e“ über der Zeile nachgetragen 6 „bleter“] „blet“ Hs. am Zeilenende 

2 „dri“] Hs.,<„in die“? <,,vor die“? 7 „wurme“] davor ,,l“ gestr. Hs. 

3 „her“] aus,,eher“ korr. Hs. 8 „nymmer“] davor vom Rubrikator 

4 „neme“] davor „u“ gestr. Hs. „nicht“ getilgt 

5 „gebroten eie“] davor „herten eie“ 9 „Dv“] aus „Da“ korr. Hs. 

10 „dem“] davor „d“ getilgt Hs. 

8.13 

Die Harburger Fassungen des Eichenmisteltraktats 
8.13.1 

Cod. III l 5°, 58 und Cod. III 2, 8°, 34 aus Harburg Bl 28 V -30V; 
hrsg. von Högemann S. 115f. 

(28 v ) Von dem aichen mistel vnd seiner natvrlichen kraft. 

Die erst tugent: Wer die rinden von dem aichen mistel nimbt vnd puluert vnd 
des puluer mischet mit gepranten wein, (29 r ) das vertreibet den teglichen riten, den 
anderen 1 vnd auch den trit. Es vertreibet auch den swindel in dem haubt vnd ver- 
5 treibet auch den siechtigen, den man nennet ethica, das ist die swintsucht etcetera, 
auch ist es gut 2 für das gesucht, das danne czuczeitten in den glidem vmblauff. 

Constantinus, der keiser von Constantinopel, spricht vnd thut allen menschen 
kunt von der grossen kraft vnd tugent des aichen (29 v ) misteis, vnd spricht: ,Welch 
junckfraw pei ir treget vnd in in <Cwin nuczet, so si einß kinds genesenn solle, si 
10 [!] genist si desz kindes on allen schaden vnd das kint gewinnet den hinvallenden 

sichtum nimer mer/ 3 

Der kung Dauid, da der deß vichs huttet seinem vater vnd nue [!] gehorsam 
was, do sag 4 [1] er ein frawen, die viel mit dem hinvallenden Siechtum. Das bekant 
Dauid; do pat 5 er den schoppfer aller creatur, das er jm (300 kunt was da 
15 für gut wer. Do spräche ein engel czu im: ,Wer do den aichen mistel pei im hette: 
Der an der rechten hant in einem vingerlein, also 6 das es die blossen hant beruret. 

die fallent sicher nimer mer.‘ . 

Dem die leber fawlenn wil, der sol den mistel stossen vnd in nuczen mit wem 
vnd sol das nuczen nüchteren, so wirt er gesunt. Wer die wurm in dem leib a , 
20 dem solle man (30 v ) die pletter geben von dem aichen mistel oder der nnden czu 
essen, so sterben so 7 [!] czu hant. Wer auch den soden hath vmbe dashercze oder 
den stechen, der sol trincken von dem mistel, so genist er. In welchem hause auch 
der aichen mistel ist, in dem selben hause mag der doner keinen schaden nit lun 
ein czufallen 8 . 


1 „anderen“] „fnd („hn“ gestr.) hrhn“ 

2 „gut“! vor ,jpt“ „jg“ gestr. 

3 „nue"] „riph“ Hs., lies „ime“ 

4 „sag“] „st]“ Hs., lies „sach“ 

5 „pat“] davor „den* („dhn“ Hs.) getilgt. 

6 „also“] „sflsk“ Hs. 

7 „so“] „sk“ Hs., lies „sie“ 

8 „einczufallen“) „hgn czpafllhn" Hs. mit vor „a“ gestrichenem „t 

8.13.2 

Cod. III1, 8 °, 58 und Cod III2, 5°, 34 aus Harburg BL 86r~v 
(86 r ) Dye krafft dz aichen mistel 

Item wer dy dritten dz aichen mistel puluert vnd nüchtern in morgen in brant- 
wein oder in anderm wein trinckt das ist gut für alle fieber für die geisucht für die 
dure für das darm gicht für den swinttel für den grimmen für den sicht vmb der 
5 do haist exuda davon die leut swinden vnd dürren (86 v ) für die gelsucht in den gli- 
dern. 

Item er ist gut für den fallenden sichtumb in tregt an der rechten hannt das er 
blosen hant stetiglich berurt vnd neme das puluer abins vnd morgens jn wein oder 
wasser. 

10 Nota die kraft dz pirpaums mistel 

Item der pirpavm mistell ist gut für das plut für die per muter wer dar ab trinckt 
Item er ist gut den tempfmgen lewten vnd für die kropff 
Item er ist auch gut den hertschlechtigen rossen 

Item der mistel gestossen vnd gelegt in haisse pirwirtz vnd laß das poren fest an 
15 iii tag an vnterlaß es pricht den stein in der plahen, 

8.14 

Der Salzburger Rosmarintraktat 

(Universitätsbibliothek Salzburg Cod. MIII, 3 BL 512 v ^-513 r ^; 
hrsg. von Zimmermann Rosmarin S. 368-370) 

(512^) Der win der von roszmarin gemachet wirt der machet den mentschen 
lustig zu essen vnd gyt ym guten syn vnd stercket ym alle sin glyder ynd alle sin 
adern. 

2 Welch mentsch sich damit twahet vnder den äugen dem machet er ein schon 
an ge sicht. 

3 Vnd wer sin heupt mit weschet dem vallet sin har nit vsz sunder es meret sich 
davon. 

4 Vnd wer den win tegelich trincket dem enwehset keyn swarcz blatter noch 
swere an sinem lybe noch keyn böse geswulst vnd verzeret alle böse fuchti- 
keit vnd bSse sucht vnd vn mfit vnd stercket daz hercze. 

5 Vnd wer sinen munt mit rybet der musz ym wolriechen vnd stercket ym die 
zene vnd daz zanfleisch. 

6 Vnd so man den krebes oder fistel mit waschet vnd alle alte flösse die da flies¬ 
send sind druckent sie vnd heilet sie zugrund. 

7 Wer lange sich ist gewesen vnd veramacht ist an allen sinen glyden der nemme 
brot vnd bewe daz vnd necze daz in dem wyne vnd esse daz vnd tu daz tegelich 
daz machet in lustig zu essen vnd stercket ym alle sine gelyder. 


8 Der win ist auch gut den die daz abenemmen hant vnd die da richent noch 
besser. 

9 Noch besser ist es daz man den roszmaryn siede in regen wasser vnd trincke daz 
der daz abenemmen hat. 

10 Vnd ist daz selbe waszer auch getruncken 1 für die gesucht. 

11 Der selbe win ist auch gut getruncken für den tegeiichen ritten vnd für den vier¬ 
te geliehen vnd ist auch gut für daz zyttem des herczen vnd für daz awullen vnd 
für den buchfluss vnd für allerley vergift die geben ist in essen oder trinken vnd 
tfit alles daz dryackels tut. 

12 Derselbe win machet gedechtenysse vnd riehen sin vnd ist gut dem gichtigen 
vnd den glyder zytter (513%) vnd ist auch gut den verspeneten spanadem vnd 
ist auch gut für die podogra für die geswulst 2 an den fuszen vnd ist den frau- 
wen die flüssig sint vnd machet in auch ir muter gerecht vnd hilffet in daz sie 
kinde enpfahent. 

13 Item man machet auch ein electuarium vss der blöde vnd von geschumpten ho- 
nig die ist auch gut zu allen vorgeschrieben dingen. 

14 Item man machet auch ein sweszbatt von dem selben krude mit siner blflde daz 
selbe bat ist ein bad dez lebens vnd ein verderpnyss dez alters. 

15 Wann wer sich da mit badet der heijunget sich alz der adaler tÖt von natura tut 
in einem fure. Man mösz aber daz dicke tune vnd da mitte baden. 

16 Item man machet auch von der blöde dez krutes ein oley daz oley ist alz gut 
alz ein balsam. 

17 Man nymmet der blÖde einen uberglesten hafen vol vnd stopfe den hafen oben 
zu daz kein tunst dar vsz komen mag der hafen sol oben enge sin vnd secze den 
hafen in den sant byss an den hals vnd lasz den stane ein manet in dem sande 
oder me alz lange byss die blÖmen zu wasser werden. So nympt daz wasser vnd 
seczet es XL tage an die sonne so wirt es dick alz ein balsame. 

18 Daz selbe oley stercket daz hercze daz him den ganczen lyp vnd stercket die 
swachen span adern vnd machet abe die bösen flecken vnd pfmnen vnder den 
äugen vnd behelt den mentschen in siner jugent. 

19 Wirffet man daz oley einen tropfen in ein waszer er feilet zu gründe. 

20 Tut man es dez morgens nüchtern vnd des abends in die äugen ez 3 vertrybet 
alle feile vnd alle gebresten der äugen vnd stillet die flösse vnd die trehen. 

21 Item ist es aber daz man es tut in einen gebranten wyn oder daz krut zerstos- 
set (513 r b) daz heillet alle rüder vnd alle wunden alle krebs vnd alle fistel daz 
kein ding geheylen kan daz heylet es. 

22 Item daz selbe krut mit sinen blömen zeistossen vnd die hende vnd die gych- 
tigen gelyder da mit geryben gern dem fure steticlichen machet sie ge sunt. 

Noch vil tugende sint die ich nit geschriben 4 han. 

Ich auicenna han daz gelert von eynem alten heydischen meyster. 

1 Hs. getrucken. 

2 Hs. geswust. 

3 Hs. Ez. 

4 Hs. geschribeben. 

8.15 

Der Farferner Rosmarin traktat 
(Biblioteca Vittorio EmanueleRom Cod . 200 Bl 59 V -6F) 

(59 v ) Hye heben sich an XXVj edeler tugent von deine Rosmaryno 
Dye erste tugent ist von dem Rosmarino für di swachen vnd siechen fusse. 
Nym rosmarin wurcze vnd seut sie yn gar starckem essig vnd mit dem selben 
essige wasche dir ofte die fusse sie werden starck. 

2 Die ander ist für die snophe. Nym rosmarin rinden und mache ein röche vnde 
reuche die nase enphach den roch dorein daz selbe verstellet die snophe vnd 
den chataro. 

3 Die dritte ist für die siechen czende vnd ab qr wurme dorine hete. (60 r ) Nym 
rosmarino vnd brenne choln doraus vnd tu si yn ein leinen tuchel vnd reib die 
czende do mit gar wol vnd dz czandfleisch. Es tötet dye wurme vnd stercket 
vnd macht die czende gesunt. 

4 Die vierde ab in ein junger mensche rosmarin dez morges nuczet her tröstet ym 
allen seinen leib ader glider. 

5 Dye fünfte ab ein mensche den rosmaryno isset den selben leichnam machet 
ader geberet cheinen gebrechen noch wetagen vnd heldet in yn gesuntheit vnd 
sein gesichte bleibet alle wege frisch. 

6 Dye sechste ab du rosmarin heldest yn deinem hause du salt dich nicht furch¬ 
ten daz dir natem noch vergiftige her mugen geschaden. 

7 Die sibende ab yemant rosmarin seczet yn seinen garten ader Weingarten der 
wechset yn grosz miltickeit vnd froliret dein gesichte gar foste der in ansiet. 

8 Dye achte ab natem ader serpenten wem in einem loche vnd du rauch do vor 
machest von rosmarin daz der rauch dorein geet sye gen heraus ader sterben. 

9 Dy newnde ab yemant gebrechen hete an dem ödem daz er ruchelte ader czu 
druckt were der mache omem von rosmarin vnd rüste brot dor auf vnd esse es 
er wirt gesunt. 

10 Dye Xde ab yemant gefese machte von dem rosmarin vnd trinckt den wein 
doraus der dorinne gestanden ist der hot die tugent daz her cheinen apostemen 
yn dem leibe leset wachsen es sey man ader weib. 

11 Die eilfte wiltu dz antlicz schone vnd clor holden seut den rosmarin in weis 
weyn der lauter sey vnd wasche daz antlicz do mite vnd trinck seyn ab du wilt 
es heldet dich gesunt vnd machet dir schone färbe. 

12 Die Xijde ab du rosmarin-vnder dein bette legest her leset dich nicht böse 
trewme ader allerley trewme trewmen. 

13 Dye Xiijde ab ein chancro ein mensche ein chancro hete Nym dz rosmarin 
bleter vnd nase sye vnd lege dorauf her tötet in. 

14 Dye Xiijde ab ein chancro ein mensche ein chancro hete Nym dz rosmarin 
wein vor acerbita vnd vor bösem gesmog. 

15 Die Xvde der ser do swach were von übrigem swiczen Nym der selben bleter 
vnd seut sie yn quelbrunn wasz (60 v ) ader flissende wasz vnd mit dem selben 
wasche den leib vnd ab du den husten hetest du wirst gesunt. 


16 Die Xvide ab du di lust hetest uerlam czu essen seud die selben bleter yn wein 
vnd mache soppen getempert mit wasz von quelbrun. 

17 Die Xvijde ab sich ein mensche enphunde dz im dye Vernunft ader sinne ab 
gingen vnd narrisch wurde. Nim der selben bleter vnd seut sie in quelbrun wasz 
vnde wasche sich ofte mit dem selben wasz er wert gesunt. 

18 Die Xviijde ab yemant von gen ader von hicze ader von erhiczunge dez magens 
ader nemlich von bewegunge der colera ader von etlicher vnordenunge durst 
hete der siede di selben bleter yn wasz vnd trincke es mit margranden saft. 

19 Die Xviiijde ab yemant nympt die rosmarin bleter vnd bindet sie yn ein tuch 
leinyn vnd seut sie halbe yn yn wasz daz ist gut vur allen Siechtum den der 
mensche hete yn dem leibe vnd des selben waszs trincke. 

20 Dye XXde ab du puluer machest von dem rosmarin vnd es an dem rechten 
arme treist der hot die tugent daz es den man vnd die frawe alle wege frolich 
heldet. 

21 Dye XXjde ab yemant die bleter von dem rosmarin isset mit honig ader mit 
brote daz leset chein böse tier chegen ym daz im schaden mochte. 

22 Die XXijte ab yemant die bauchrure hete von vnordenunge der siede die bleter 
yn starckem weyn essig vnd binde sie dem siechen auf den böch er wirt gesunt. 

23 Die XXiijte ab yemanden daz diech geswoile von der vergicht der neme die sel¬ 
ben bleter vnd siede si in wasz vnd lege sie denn auf daz diech mit einen leinyn 
tuche es entczwillet. 

24 Die XXiiijte ab ymant legete die selben bleter czwuschen tucher ader karten 
ader chomer ader bucher sye behüten sey tur den wurmen ader schaben. 

25 Die XXvte ab sich yemant enphunde von der swindesucht daz ist tisico seut 
die bleter vnd trincke die brue loe warm daz ist auch vergift vnd alle beswe- 
runge. 

26 Die XXvjte ab yemant enphunde daz er tisego ader tisico swindesucht demphig 
cheicht were der mache ym die bleter mit geismilch sieden vnd trincke die selbe 
brue wenn es tut (61 r ) gar grose hilffe den die sich tisico ader demphig enphin- 
den. 

8.16 

,Ler von gesßchte' des Konrad von Hirschhorn 
(Universitätsbibliothek Salzburg Cod. MHl, 3 Bll27 va —128 v b) 

(127va) Her Conrad vom hirczhom git ein 1er von gesßchte 

Item wen daz gesuchte an kffimpt es su an den fuszen oder an den glidem so bal¬ 
de er jnnen wirt daz es yn bestat zu cribeln an den glidem so sal er sich hüten zu 
hant vor wine vnd vur fleische vnd vor obsze vnd vur frauwen vnd vor (127 v ) lin- 
5 sen erweiszen bonen vnd hirsen vnd krut oder die bru von erweiszen vnd von roten 
kolen sint gut hunr bru lemren bru kitzen fry vnd daz fleisch ist gut habemkem vnd 
gersten muser mandel milch vnd gantzer rysz ist gut. 

Item der Meinster Rasis spricht 


150 


151 


Ausgewählte Texte 

Ist es daz es yn an kumpt in dem sumer so sol er nemen dryackers oder metry- 
10 datum als grosze als eyn bone mit wine eins morgens nüchtern zwey mal in der 
wochen. 

Ist es aber in dem winter so sol er nemen alle tage oder ye an dem andern dage 
daz wert den flussen daz sie nit fliessen mögen zu den glidem. 

Item er sol auch kein bat gen vnd sunder in waszer bad in den zuten so es yn wil 
15 an körnen aber er mag wol ein mal oder zwey male zum jare in die natuerlich bad 
ghen. 

Item er sol des tages nit slaffen wan amoldus spricht der tage slaff ist gegenwir- 
tig allen gesuchtagen luten. 

Item sin wandel sol meszig sin mit ryten vnd gen vnd auch mit ruwen. 

20 Item er sol lutzel fisch eszen vnd selten er sol eszen schuph fisch die vsz guten 
vrischen waszem koment er sol myden alle slym fische. 

Item er sol myden alle fogel die in den waszem wonhafftig sint. 

Item all wilpret ist henderwig doch ist hasen daz beste. 

Item er mag wol eszen binez spinathen vnd lattich vnd wSrtzeln vnd peterlin 
25 wortzeln vnd ohssen zungen dar vsz sol man ym machen ein krut er mag sin auch 
eszen etwan des lattichs vnd der wurtzeln mit eszige vnd eyn wenig salcze. 

Item er sol nemen vszer der apotecken des ersten hie nach geschrieben (128 ra ) 
recept daz sol zur erlaszen vnd tempereren mit wine oder mit kaltem wasser des sol 
er drincken des morgens nüchtern vnd sol dar uff weder eszen noch drincken bisz 
30 daz es durch breche iij oder iiij mal so mag er dan eszen vnd trincken ein wenig bisz 
uff die nacht. 

Dar nach an dem dritten tage sol man ym laszen zu derlebem oder zu dem milt- 
zen an derselben syten ym we ist wan er ist vast blut rieh dar nach an dem andern 
dage oder an dem dritten sol man ym laszen an der andern syten uff der hant zu- 
35 sehen dem deinen vingerllin vnde dem nehsten da bij. 

Item mag er nit on win sin so sal er doch lutem alten win drincken vnd muschen 
mit waszer. 

Item vnd so er nym eszen wol so mag er wol ein gebetes brot eszen vsz eym wine 
daz krefftiget die denung vnd stercket sie. 

40 Item er sol nit win drincken zwuschen den malen er sol trincken gesotten waszer 
mit wiszem zucker oder mit zucker violet. 

Item wer er vast amechtig so sol man nemen rosen waszer vnd wiszen zucker daz 
sol man sieden vnder einander des nym ein loffel vol vnd ein glas vol gesotten was- 
zers daz sol man muschen vnder einander des sol er drincken es sy uff dem eszen 
45 oder zwuschen den malen. 

Item so bald er jnnen wirt daz yn der siechtagen an wil gen so sol er sich richten 
nach dem obgeschrieben vnd sol disz machen vnd als glich vmb die beinde slahen 
vbwendig den enckel daz weret dem flusz daz er nit mag körnen in die fusze 

Disz (3 28rb) ist daz pflaster 

50 Nym eichein vnd bonen vnd gebranten aleumen vnd stosz dz zu puluer vnd mi¬ 
sche es mit eyer dar vnd ein wenig rosel daz sla vmb die bein vnd die arm. 

Oder man sol nemen blywisz iiii lot daz sol man stoszen vnd muschen mit eszig 
vnd endemeen waszer oder mit lattich waszer da mit sol man yn bestrichen die arm 
oder die beyn. 

55 Oder nym einer frauwen milch iiii lot opii ij quintin vnd mische daz czu samen 
vnd salbe es da mit daz benympt den wetum mag er aber nit haben frauwen milch 
so sol er nemen einer geisz milch oder von eym schaff. Oder nym huszwortz vnd 
nacht schad vnd wegrich die kruter stosz cleyn vnd nym alber broch vnd leg es vber 
nacht in eszig des morgens milchschmal vnd mach daz heisz vnd schütt die saffter 
60 dar jnn vnd auch daz alber bram vnd ein wenig esziges vnde wahs dar zu daz lasz 
sieden wol bisz daz safft in gesut. Opymi daz ist magele krut safft vnd wirt geder- 
ret an der sonnen in einer blatem. 

Gesuge daz selb sol man sigen durch ein duch vnd sol es in ein buhsen tun da 
mit sol man daz gesuchte salben ye von zweien stunden zu zweyen stunden oder 
65 von iii zu dryen. 

Item von ich han gesehen ein frauwe die was ii gantzer jar lame aller ding die 
wart gelart von eym ritter sie solle nemen lebendige krebseze vnd soll daz marck 
dar vsz tun vnd ym heiszen machen zwey gut fuer vnd sich dar zwuschen legen vnde 
sich dan mit dem krebscz heiszen salben sie genäse sie det es dicke vnd genasz sie 
70 was ein Jüdin vnd sitzet zu rufach. 

Item ein Jud heiszet samyn von solater (128 va ) dem det daz gesuchte groszlich 
we an den beynen vnd fuszen der nam arckaketigi daz ist ein crut vnd wehsset vmb 
die zune by den reben daz crut dreit rotte kirssen vnd die selben kirszen die sint 
besloszen in eym huttelin also der heisze ym machen ein grosze fuer vnd beribe sich 
75 mit den kirssen gegen dem fuer vast er sprach er funde nit bessers. 

Item ein ritter vsz franckenrich von asorre laglam vj jar von gesuchten den wart 
gelart er solde nemen synen harn vnd sold den saltzen vnd vast sieden vnd schumen 
vnd sich da mit beriben warm gegen einem guten fuer er det es dicke vnd genasz daz 
er zu kirchen vnd zu straszen ging. 

80 Item ein nonen von zorich lag lange lam an den fuszen die wart geleret sie solde 
ein schere vnd solde basz sich laszen bicken mit der flideman vnd strichen gegen 
eym fuer vnd solt etwan ventosen zwuschen den fuszen daz det sie etwie dick sie 
genasz sie larte es die alt von bonsteten die genasz auch. 

Item ein gebuer von glateriis lag lam X jar daz er nie daget waz gedet den wart 
85 geleret er sol nemen einen reinigen buck in dem augsten des sold er eszen ye ein 
wenig wan er wolde in dem augesten so genese er er det es vnd genasz sin son wart 
auch gesuchtig er det es vnd genasz er lart es vil lute sie genasen. 

Item ein deschen mecher von veltkarchen hat podogram den wart geleret er solt 
nemen sinen harn vnd den saltzen vnd sieden vnd da mit sine fusze waschen v tag 
90 oder vj dar nach solde er laszen vff der deinen czeen vnd dar nach alle tage den fusz 
beriben mit gebrantem win vnd über sich (128 v ^) strichen er det es vnde genäse. 

Item ir solt uch alle jar ferben einmal gegen dem sumer vnd eyn mal gegen dem 
winter vnd dar nach laszen des somers an dem rechten arm zu der lebem vnd gegen 
den winter an der lincken syten zu der miltz. 

95 Item wann ir gern wiltbaden wollent fam so sollent ir des ersten die furbi nemen 
vnd den vaden vnd dar nach lasuer. 

Item die pillule sind vast gut die sol man allewegen bij ym han obe es not dete 
wan sie hören zu den bresten vber alle ding. 


8.17 

Salbe des Meisters Jacobus 

(Biblioteca Vittorio Emanuele Rom Cod. 200 Bl 135 r ) 

Salbe meister Jacobus. Vnd hot wunder grose tugent czu wunden czu heilen von 
allerley Sache. Sye sint gemacht mit eisen ader mit holcze ader nemlich mit stein 
ader mit fallen. Die heilet meisterlichen anne fleisch sneiden ader maiczel yn di 
wunde legen. Vnd ist sunderlichen bewert cancro czu heilen. Vnd ist auch gut für di 
5 fistole. probatum est. 

Dorczu nym trementina raxa de pino iclichs drachme iii iuncfraw wachs drach- 
me ij populeum i balsamo drachme ij dgraganti drachme j petonica verbena pinpi- 
nelle iclichs 6 hantuol astracala mita drachme j mastic vnd ein hefelein vol weis 
wein 

10 vn stoz di vor geschriben creuter in einem morser vnd seut sye denn yn dem sel¬ 
ben weine yn dem hefelein setticlichen daz es nicht anbrennet vnd sal also lange sie¬ 
den mit den creutem vnd druch sye denn durch ein leynen tuch vnd stos denn den 
mastic vnd dz iuncfraw vnd stracala mita vnd den harcz ist raxina vnd tu ez czu 
samen in den selben weyn czu dem fewer vnd tu den trementina vnd pupuleom 
15 dorin ane dz dz du ez nit me seudest rure dz ding also lange bis ez chule wirt vnd 
merke dz man den raxina sal vor purgim e denn man es mischet mit den dingen vnd 
mit der gomme vnd halt di salbe gar rein vnd aussermosen liebe 
quomodo probatum est. 


8.18 

Lectuarie von Meister Chilo dem Juden 
(Biblioteca Vittorio Emanuele Rom Cod. 200 Bl 147*) 

Lectuarie der ist meisterlich gut vnd ist gecronet von meister Chilo dem Juden 

1 vnd ist gut czu dem swachen magen vnd machet dewen 

2 vnd machet gesunt den dürren husten yn der brust 

3 vnd machet gute (gute) färbe 

4 vnd ist gut für di tisico ader tisici 

5 vnd lungel siech 

6 vnd leget den wetagen des magen vnd purgiert den magen 

7 vnd daz gesichte 


8 vnd dye do dürre vnd we yn der brust habin die machet es gesunt 

9 vnd vertreibet die winde in dem bauche vnd in dem magen 

10 Dorczu nym honig librae iiii cenamon negelein requilicia ingeber oz ij galgant 
spigomadi langen casia mastic chaparo venero müsseaten pilatro draganti saft von 
requilicia bleter von gardamoni aloe anesi feuchel chumel sataricia eufragia mon- 
tano epitanio polipodio sena sene ytcos nipitela eine hant vol encian dragomo ii 
vnd fengriego oz ii vnd tu im also nym eier clor alz vil daz sein genug ist vnd czu 
15 slach in gar wol vnd schewmen in vnd musche in denne mit dem honige so er seudet 
vnd schewme sie vnd seut es auf den choln also lange daz es wirt daz es sey recht 
vnd wenn es woi gesoten ist so tu spiczie dorein die wol gestossen ist vnd temper 
es woi vnd nym sein auf ein mol gar nohen eine halbe oncz wenn du sein bedarfest 
des morgens vnd des obens. 

20 Item nachwe für des magen we der sich bleet ader geswoln ist nym isop oz 6 
requilicia vmb ij Schillinge eine serasemca drachme iii vnd seud denn daz ding mit 
einem angester wasz vnnthalben vnd seud dz dritte teil eyn vn dez selben wahs gib 
dem siechen czu trincken j gleselein vol von einem deinen truncke morgens vnd 
obencz so wirt er von dem we gesunt. 

8.19 

Die Salzburger Texte zum Judenpflaster 
8.19.1 

Universitätsbibliothek Salzburg Cod. M III, 3 BL 242 ra va 

(242 ra ) Eyn ander Juden pflaster 

Djs ist daz ander Juden pflaster So nymme disse nach geschrieben stucke wanne 
es ist gut zu allen schaden vnde (242 r b) wunden. 

Czum ersten nym j masz gudes wynes vnd secze yn an dem meytage jn ein amey- 
5 ssen hüffen in eym glase vnd lasz yn dar jnn stan den gantzen meynod vnd wann du 
daz pflaster wilt machen so nym rosen vnd siede sie mit win vnde nymm j Libra 
gioriat vnd j libra meyde wahs vnd j flrling mastig der fine vnd j libra rosen vnd j 
libra bibenellen j libra spitzen wegerich vnd j libra nachtschaden j libra epfen vnd j 
libra verbena j libra gottes gnade vnd j masz wins vnd siede die rosen dar jnne als 
10 vor geschrieben stet besunder jn einer pfannen vnd wann es erwallet so sihe es dorch 
ein tuch vnd strich es biss das daz safft dar vsz komme vnd nymme danne daz safft 
krut vnd tu es dann in einen kessel vnde schutt v masz wins dar zu vnde lasz yn vff 
daz halbe teyle jn sieden vnd nymm daz krut vnd tu es in einen murseistem vnd 
stosz es dann wol vnd tu es dann in einen kessel vnd wirffe dann daz krut in daz 
15 uberige safft daz in dem kessel ist vnd hencke es wider vber vnd lasz es ein wenig 
sieden vnd tu aber daz safft herwider vsz also gestoszen als vor vnd strich es dorch 
ein reines tuch vnd mache dar vnder ein kole fuer one rauch wanne es danne warm 

wirt so tu dann daz wahs dar jn vnd lasze es zergene vnd schütte daz rosen waszer 
auch dar jn vnd lasz es vergene vnd tu ein wenig wins in ein pfennelin vnd lasze es 
20 insieden vnd dann wider kalten nym dann mastick der cleyne (242 va ) geriben ist 
vnd striche in yn daz pfennelin vnd ror es gar wol vnder einander vnd nymm es vnd 
striche es wider in die pfanne vnd tu gloriat dar zu jn vnd rure es vast vnd lose es 
alle male von der pfannen daz es nit ane brenne vnd siede es uff einem deinen fure 
bisz daz es werde als ein dünnes brilin vnd hebe es dann her abe vnd lasz es dann 
25 ubersiahen vnd schütte es dann vff ein kalt waszer dar nach ziehe dann dorch ein¬ 
ander vnd bere es wol daz czuhet ym den brunst vsz vnd lasz es dann ligen vber 
nacht dar nach bere es dann mit frauwen milch die einen knaben seuget so ist es be¬ 
reit auch wisze so du daz waszer vff daz waszer guszest wirt es dann hert vff dem 
waszer so hat es genug siedens blibet es aber weich so hat es noch nit genug. 

8.19.2 

Universitätsbibliothek Salzburg Cod. MIII t 3 Bl 243 r b-vb 

(243 r b) Aber ein Jfiden pflaster 

Daz juden pflaster 

Nym j masze wins des besten vnd tu den in ein glasz vnd vermach daz oben wol 
mit wahse daz der win nit verrieche vnd setze es an dem meytage in einen emeyssen 
5 huffen vnd lasz es vier wochen dar jnn stan vnd nymm dann zam rosen iiii tusent 
vnd derre sie an der sonnen vnd nymm dann vngenutzet wahs ii libra vnd lege es in 
eyn (243 va ) heisz waszer vnd mach ein sledelin dar vsz derre daz an der sonnen biss 
es wisz werde vnd nym danne den meyen win vnd schütte yn in die rosen daz er 
dar über gange vnd lasz es über nacht dar an stan vnd tu es dann in einen kessel vnd 
10 her welle es vnd setze es dann abe vnd balle die rosen vsz vnd nym danne den win 
mit einander vnd nymme zwument als vil safftes von den knittern als des wines sy 
vnd zu dem ersten nym daz crut daz da heiszet kolmer krut mit roden blumen 
vnd wilden sanickel vnd auch den zamen vnd stein fam vnd gilgen krut vnd lieb- 
stuckel vnd huszwortz vnd nacht scheden vnd rute vnd salbey vnd dennen marck 
15 vnd ysen crut vnd masz liebe vnd heydenisch wunt krut vnd ader menge vnd stosz 
die stucke vnd nym dasz safft vnd schötte es an den win vnd hencke es über vnd 
lasz es sieden vnd nymm dann nacht schaden vnde sarbaum Ia8p vnd stosz es vnd 
nymme dann daz safft von den zwein krfittem besfinder vnd so es in dem kessel 
erwalle so schütte daz drateteyle daz safftes dar jnn vnd wanne es erwalle so schütte 
20 daz ander teile dar jnn vnd wanne es erwalle so schütte daz ander teile dar jnn vnd 
nymm dann j fierling glett vnd zertribe yn deme vnd schütte yn dar jnnn vnd rfire es 
mit einem holcz vnd sude es von prime biss none oder eyn stunde lenger vnd nym j 
libra gloriat vnd schütte daz dar jn vnd rure es biss an dem holcze clebet so ist es 
genug vnd tu auch rinder marcke dar jnne vnd setze es dann abe vnd lasz es kalt 
25 werden vnd nym es danne obe der brß abe vnd wurcke es vnd nym frauwen 
milch die einen knaben seuget (243 v ^) vnd netze die hende dar jnne vnd bere daz 

pflaster vaste da mit vnd nymm die brßwe vnd hencke sie vber vnd trucke oder balle 
den win da von vnd schütte yn in die br8 vnd nym meischen bQttem dar jn vnd j 
fierling bäum oley vnd j fierling fenu grecum vnd j phenwert guts hartz dar yn vnd 
30 nym nacht schaden safft dar jn vnd siede es vnder ein ander so lange biss der win 
in gesiede vnd hebe es dann abe vnd lasz es kalt werden vnd tu es dann in ein behe¬ 
be buchsen so ist es gerecht vnd gewert 

8.19.3 

Universitätsbibliothek Salzburg Cod. MIII , 3 Bl 246 ra ~b 
(246ra) Eyn Juden pflaster 

Wilt du aber ein gut salbe machen der ma auch sprichet Juden pflaster 
Item so nym zu dem ersten iiij hant vol sanickel als vil synauwe als vil verbenen 
bathonien guntzel mass lieb dennen marck garwen spitz Wegerich wissbach bunne 
5 der krutter nymm ye geliches iiii hant vol alz vil der krßtter aller ist als vil nym hey- 
dich wflnt krßt als vil nu der aller ist als vil nymm nacht scheden vnd stosz daz alles 
recht wol vnd nymm ein becken vol.huszwortz vnd truck daz safft dar vsz vnder 
daz ander alles vnd nym rot rosen vnd tu die in einen kessel vnd tu ein eyer schale 
vol gebrantes wynes dar jnne vnd iiii masz wiszwins vnd lasz es sieden byss es halber 
10 in gesiede vnd ringe oder trucke es wol dorch ein tuch vnd t8 den win zu dem an¬ 
dern in den kessel vnd j libra walhartze vnd j vierling wahs vnd j libra baumoley iiii 
loit mastix iiii loit kommel iiii loit gummy arabicum disse stuck stosz dein vnd tu 
sie in den kessel vnd nym j loit loroley terpentin vnd sude daz uff kolen nit mit fla- 
men vnd hüte sin vor über lauffen vnd rure es daz der schume nyder sitze vnd on 
15 schände sieden vnd nym es abe dem ffire vnd lasze es vber nacht stane vnd die schy- 
be die danne dar vff ist die nymme abe vnd schabe daz grotze lecht abe vnd wirff 
es wider in den kessel vnd nymme frauwen milch von eynem knaben oder (246 r ) 
geisz milch von eym bocklin vnd brich daz pflaster zu stScken vnd bere es mit der 
milch als der wahs beret vnd bere es so lange biss du kein klotzlin dar jnne vindest 
20 vnd wirff es neben dich in einen kubel mit kaltem waszer vnd so daz kalt wirt so ist 
daz pflaster gantz vnde bereyt. 

8.19.4 

Universitätsbibliothek Salzburg Cod . MIII\ 3 Bl. 248 r & va 

(248 r b) Aber j jfiden pflaster 

Wye man aber ein juden pflaster machen sol 

Nym terpentin iii vnd bedilly vnd (248 va ) armoniacu vnd serpentina vnd appo- 
ponatis j vntz vnd lege daz in win j tag vnd j nacht dar nach sude es in einer p an- 
5 nen bisz daz es wol zergat dar nach nym ybschen krut wortzeln vn nym enu 

grecu vnd linsamen vnd lasz daz im waszer ligen j tag vnd j nacht dar nach trucke 
daz safft vsz gegen einer vntz dar nach nymme daz feiszt von einer hennen vnd des 
marckes von einem hirtz vnd auch das feiszt von einer gense vnd von einer enten 
vnd daz marck eins . . . eins als vil als des andern ij vntz vnd oleum cussimi vnd 
10 oleum spicanardi j vntz vnd wahs ij vntz vnd mach es zu einem pflaster vnd ist hoch 
gebryset. Daz Juden pflaster ist gut zu allen wunden. 

8.19.5 

Universitätsbibliothek Salzburg Cod. MIII, 3 Bl 254 r ^ va 

(254rb) Daz recht Juden pflaster 

Item der daz recht Juden pflaster wil machen der sol nemmen dar zö husz- 
wortze vnd nachtschetten pungen steinpfeffer sanickel heydensch wunt krut gar- 
we Spitzenwegerich ysen krut bathonie haselwurtz walwortzen eppe arone aderme- 
5 nie denen marg buch specke der kruther nymm eins als vil als des andern (254 va ) 
dar nach als du wilt vnd nymm vn geberet wahs vnd mache dar vsz kuchelin vnd 
trucken die an der sonnen bisz daz sie wisz werdent vnd nym dan j libra lorber oley 
vnd j libra gloriat vnd ein glasz vol gebrantsz wins die stucke zerlasz alle in einer 
pfannen off kolen die kmter zerstosz in eyme steine daz safft tu in einen kessel vnd 
10 sude es bis es schumet den schume schöpfe dan von den krutem in ein pfanne vnd 
sude es mit einander vnd tu ein glasz vol frauwen milch dar vnder die eynen knaben 
seuget vnd sude es bis es dicke werde so tu es dann her abe so nymm aber frauwen 
milch vnd stopfe daz pflaster in die milch bis daz es kalt werde so balle es dann vsz 
als ein wahs daz es in den kessel hübe bis daz es dicke werde so stopfe es aber in die 
15 milch vnd bere es dan vsz daz ist daz recht Juden pflaster vnd daz ist auch gut zu 
alten schaden mit einander vnd zu allen wunden vnd zu der fisteln vnd ist auch gut 
zu dem krebis vnd sust zu vil andern schaden da vns got vor behüte durch sin 
vetterliche gute AMEN. 

8.19.6 

Universitätsbibliothek Salzburg Cod. MIII, 3 Bl. 242 va ~b 

(242 va ) Aber ein jfiden pflaster von Jherusalem 

Wilt du machen ein Juden pflaster von jherusalem so soltu nemmen von ersten 
diese kruter die hie nach geschrieben stent du solt nemmen agrymonien bathonien 
venchel heydenisch wuntkrut hasel wortz krut liebstuckel wyt orecht salbey wyte 
5 gilwe. 

Item gutheinrich gutczel vnd daz crut mit dem gülden vadem wemnute epfe be- 
nate bybenelle yserkrut. 

Diese krutter soltu yedes glich vil nemmen vnd nym ein becher volle huszwort- 
zen vnd eyn arm vol nacht scheden vnd die kruter stampfe alle zu sammen in einer 
10 oley trotten vnd slahe es vff in ein ffir geschirre vnde daz (242 v ^) bedecke wol daz 
der gesmacke dar jnne belibe vnd nicht verieche vnd solt nemmen rot vnd wisz 
rosen sarbaume rosen vnd stosz sie czu pulfer vnd lasz daz safft an den krutem stan 
dar nach soltu nemmen wahs gegen einem pfunde wahs vnd j firling wiszes hartzes 
15 vnd als gros2en hirtzen vnslit als ein ey vnd j libra gummy arabicum vnd lege daz 
gummy einen tag oder zwene in ein geschirre vnd schütte den win dar vber mit 
namen des wines der in den meyen sy gestanden j monod in eyme emissen haffen. 

8.19.7 

Universitätsbibliothek Salzburg Cod. MIII, 3 Bl. 250 va ~b 

(25Ö va ) Eyn pflaster von JherBsalem 

Item j pflaster von jherusalem Nym huszwfirtz nacht scheden rot rosen wegerich 
sanickel adermenge verbene mussiga heydenisch wunt krut bathonien stem fam die 
kruter sie in gutem win vnd trucke daz safft vss vnd meyd wahs vnd gloriat vnd 
5 mastig vnd (250 V ^) wiszen wyrauch seyffen loroley vnd wisz hartz genum grecum 
vnd lege die roten rosen in win vnde wann es zehe sy so es siede so lege es da vnd 
lege es zu sanntem vnd tu es in ein frauwen milch. 


